Source: http://docplayer.hu/1464353-Tartalom-irodank-torveny-jogi-ujdonsagok-november-2014-alkotmanyellenes-a-devizahiteles-lehet-e-potlekot-segitseg-orvosi-torveny.html
Timestamp: 2017-08-24 03:23:27+00:00

Document:
TARTALOM IRODÁNK TÖRVÉNY? JOGI ÚJDONSÁGOK. November 2014 ALKOTMÁNYELLENES A DEVIZAHITELES LEHET-E PÓTLÉKOT SEGÍTSÉG! ORVOSI TÖRVÉNY? - PDF
TARTALOM IRODÁNK TÖRVÉNY? JOGI ÚJDONSÁGOK. November 2014 ALKOTMÁNYELLENES A DEVIZAHITELES LEHET-E PÓTLÉKOT SEGÍTSÉG! ORVOSI TÖRVÉNY?
Download "TARTALOM IRODÁNK TÖRVÉNY? JOGI ÚJDONSÁGOK. November 2014 ALKOTMÁNYELLENES A DEVIZAHITELES LEHET-E PÓTLÉKOT SEGÍTSÉG! ORVOSI TÖRVÉNY?"
Antal Márk Orsós
1 JOGI ÚJDONSÁGOK Ahogyan azt már megszokhatták, legfrissebb kiadványunkban ismét összegyűjtöttük a jelenleg aktuális, érdekes témákat a jog világából. Szót ejtünk a sokakat érintő devizahitelekkel kapcsolatos jogszabályi változásokról, valamint összefoglaltuk a Kúria meglepő válaszát a szünet nélküli munkaidőhöz kapcsolódóan. Végezetül pedig körbejárjuk, milyen lehetőségeket nyújt a jog, ha orvosi műhiba következne be. Megragadjuk az alkalmat, hogy felhívjuk figyelmüket a Német Gazdasági Klub Karácsonyi Gálájára, mely december 6-án az elegáns Stefánia Palotában kerül megrendezésre. Az est sztárfellépője a méltán híres 2014-es Eurovíziós Dalfesztivál döntőse, Bogi lesz. Mi, a BWSP Gobert és Társai Ügyvédi Irodától reméljük, hogy élvezni fogja e havi hírlevelünket, és a tartalmát hasznosnak találja. Amennyiben bármilyen kérdése merülne fel a cikkekkel kapcsolatban, kérjük ne habozzon kapcsolatba lépni velünk. TARTALOM ALKOTMÁNYELLENES A DEVIZAHITELES TÖRVÉNY? 1 LEHET-E PÓTLÉKOT KÉRNI A 12 ÓRÁS SZÜNET NÉLKÜLI MUNKAVÉGZÉSRE? A KÚRIA MEGLEPŐ VÁLASZA 3 SEGÍTSÉG! ORVOSI MŰHIBA ÁLDOZATA LETTEM! 4 Dr. Arne Gobert Managing Partner IRODÁNK ALKOTMÁNYELLENES A DEVIZAHITELES TÖRVÉNY? CÍMÜNK: HUNGARY 1061 BUDAPEST STERN PALOTA ANDRÁSSY ÚT 10. Ahogy korábban már hírt adtunk róla, megérkezett a devizahiteleseket mentő második csomag. Két hete elfogadta az Országgyűlés az elszámoltatási törvényt. A Magyar Bankszövetség azt kérte a köztársasági elnöktől, hogy ne írja alá a törvényt. Áder János végül szombaton aláírta a jogszabályt. A pénzintézeteknek így január 15-e és szeptember 30-a között el kell elszámolniuk az ügyfelekkel, hogy mekkora túlfizetésük származott az árfolyamrés, illetve az egyoldalú szerződésmódosítások miatt. WEBOLDALUNK:
2 Ez mintegy 1,3 millió szerződést érint, amelynek közel fele forinthitel. Ehhez azonban először az államnak meg kell nyernie a bankok által indított pereket, amelyekben a pénzintézetek azt igyekeznek bizonyítani, hogy tisztességesen jártak el. A devizahiteles-perekben eddig hatvanöt ítélet született, mindössze három esetben adtak helyt részben a pénzintézetek keresetének, három ügy pedig az Alkotmánybíróság előtt van. Az igazságügyi miniszter a múlt héten azt mondta: legkésőbb január első felében véglegesen lezárulhatnak a perek. Reményeink szerint a másodfokú eljárások november közepére fognak lezárulni. A felülvizsgálati eljárás, amely a Kúria előtt zajlik, reményeink szerint év végére vagy legkésőbb január első részében ténylegesen lezárul jelentette ki Trócsányi László Igazságügy miniszter. A pénzintézetek magyar állam ellen indított devizahiteles keresetei közül az EvoBanké az első, melyet másodfokon tárgyalt a Fővárosi Ítélőtábla. A tanácsvezető bíró a hétfői tárgyaláson jogerős végzés rövid, szóbeli indoklásában hangsúlyozta: azt kéri az AB-től, hogy állapítsa meg a Kúria jogegységi döntését törvénybe foglaló első devizahiteles törvény (2014. évi XXXVII.) több pontjának alkotmányellenességét, és semmisítse meg azokat. Többek között azért, amely kimondja, hogy a szerződéses kikötés semmis, ha a pénzügyi intézmény a törvényben rögzített határidőben nem kezdeményezte a polgári peres eljárás lefolytatását vagy a bíróság a keresetet elutasítja, vagy a pert megszünteti. Azt a törvényi rendelkezést is megsemmisíttetné az AB-vel az ítélőtábla, amely szerint ebben az esetben a pénzügyi intézménynek a fogyasztóval külön törvény szerint meghatározott módon kell elszámolnia. A törvény további tíz paragrafusa is alkotmányellenes a másodfokon eljáró bíróság szerint, elsősorban arra a polgári peres eljárásra vonatkozó passzusok, amelyek rögzítik, hogy a pénzintézetek milyen eljárásban kísérelhetik meg megdönteni a tisztességtelenség törvényi vélelmét. A Fővárosi Ítélőtábla szerint ezek a törvényi cikkek sértik az Alaptörvényben foglalt elvet, hogy Magyarország független, demokratikus jogállam, sértik a hatalommegosztás elvét, valamint azt a passzust is, amely szerint mindenkinek joga van ahhoz, hogy az ellene emelt bármely vádat vagy valamely perben a jogait és kötelezettségeit törvény által felállított, független és pártatlan bíróság tisztességes és nyilvános tárgyaláson, ésszerű határidőn belül bírálja el. A bíróság szerint sérti a törvény továbbá a bírák függetlenségére vonatkozó alkotmányosan rögzített elvet is, a jogbiztonság elvét, valamint azt is, hogy a bírák igazságszolgáltatási tevékenységet látnak el. A bíró indoklásában kitért arra is, hogy a szerződéses feltétel tisztességtelensége etikai fogalom, amelynek megítélésénél kiemelkedő jelentősége van a bíró "köztapasztalaton alapuló, logikai következtetéseinek", a szakismeretet igénylő következtetést azonban a bíró pusztán a logika szabályai alapján, segítség nélkül nem tudja elvégezni. Úgy fogalmazott, hogy a törvényben rögzített hét elv megvalósulása, "többnyire különleges szaktudás nélkül is kikövetkeztethető", de a közgazdasági folyamatok hatásainak értékeléséhez azonban a bíró jogi szaktudása nem mindig elegendő. A bíró elmondta azt is, hogy a törvényben szabott szűk határidők miatt a bizonyítási eljárás lefolytatása kizárólag okiratok szolgáltatására szorítkozhat, további bizonyítási eszközök alkalmazása veszélyezteti a határidők betartását, sőt lehetetlenné teszi azt. Az EvoBank Zrt. fellebbezésében kérte a törvény alaptörvény-ellenességének, valamint nemzetközi szerződésbe ütközésének megállapítását, és az alaptörvény-ellenes rendelkezések alkalmazásának kizárására irányuló eljárás kezdeményezését az Alkotmánybíróságnál. A bank szerint az elsőfokú ítélet indoklásában "az alkotmányellenességi aggályok meglétét" a Fővárosi Törvényszék is elismerte. A felperes bank fellebbezésében kifejtette: a törlesztő részletek emelkedése nem járt együtt a hitelező ok nélküli "gazdagodásával", hiszen a hitelező elvben a forrásköltségek növekedését érvényesítette a kamatvagy díjemelés során, így a szolgáltatások közötti egyensúly általános jelleggel biztosan nem borult fel. Az alperes magyar állam a Fővárosi Törvényszék elsőfokú ítéletének helybenhagyását kérte és fellebbezési ellenkérelmében kifejtette: a devizahiteles törvény nem utólagos jogalkotás, mert a Kúria jogegységi döntése a régi Polgári Törvénykönyvön és a fogyasztói szerződésekkel kapcsolatos egyéb jogszabályokon alapul. Gobert & Partners Attorneys and Tax Advisors
3 A magyar állam szerint a jogalkotó nem teremtett olyan jogi helyeztet, hogy a formálisan korábban kötött szerződésekre is kiterjedő hatály hátrányait kizárólag a pénzügyi intézményeknek kelljen viselniük. Amennyiben a bankok számára nem megfelelő döntés születik az Ítélőtábla előtt, úgy a bankoknak az ítéletet vitatására már csak rendkívüli perorvoslati lehetőségük marad, melynek keretében perújítással esetleg felülvizsgálati kérelemmel élhetnek. Itt kívánjuk jelezni, hogy az AB-hez benyújtott és bankokat érintő tranzakciós illetékkel kapcsolatos alkotmányjogi panaszt már elutasította az AB. Dr. Bánk Levente, Junior Associate LEHET-E PÓTLÉKOT KÉRNI A 12 ÓRÁS SZÜNET NÉLKÜLI MUNKAVÉGZÉSRE? A Kúria szeptemberben az Mfv.II /2014. számú üggyel kapcsolatban fejtette ki véleményét a rendkívül hosszú, szünetek nélküli munkavégzéssel kapcsolatban, melyről összefoglalónkat a munkáltatóknak és munkavállalóknak egyaránt figyelmébe ajánljuk. A döntés alapjául szolgáló ügyben a felperesek napi 12 órás munkaidő beosztással álltak az alperes alkalmazásában. Keresetükben a kiadni elmulasztott munkaközi szünet időtartamára túlmunkapótlék és ugyanezen időre állásidőre járó személyi alapbér megfizetésére kérték kötelezni az alperest. A túlmunka díjazását az indokolja, hogy annak elrendelése a munkavállalókra nézve nagyobb megterheléssel jár. Az elsőfokú bíróság a keresetet megalapozottnak találta és ítéletével kötelezte az alperest rendkívüli munkavégzésért járó pótlék és állásidőre járó személyi alapbér megfizetésére azzal az indokolással, hogy az alperes nem osztotta be a felperesek munkaidejét, nem határozta meg a munkaközi szünet időpontját, annak igénybevételére a munkavállalóknak nem is volt lehetőségük. Az alperes fellebbezése alapján eljárt másodfokú bíróság az elsőfokú bíróság ítéletét azonban megváltoztatta és a keresetet elutasította. Kifejtette, hogy a rendkívüli munkavégzés továbbá az állásidő törvényi feltételei nem álltak fenn, a felperesek a 12 órás munkaidőt ledolgozták és az ezen időre járó munkabérüket megkapták. A bíróságok eltérő álláspontjából adódó bizonytalanságokat végül a Kúria oszlatta el: a másodfokú ítéletet hatályában fenntartotta és kifejtette, hogy bár az a körülmény, hogy a munkáltató a beosztás szerinti 12 órás munkaidőn belül a munkavállalókat megillető 1 órás időtartamú munkaközi szünetet nem biztosítja, jogszabálysértő foglalkoztatásra alapot adhat, de a rendkívüli munkavégzés teljesítését a törvényi feltételek hiányában még nem bizonyítja. (Rendkívüli munkának az elrendelt túlmunka, vagyis a munkaidő-beosztástól eltérő, a munkaidőkereten felüli, az ügyelet alatti munkavégzés minősül.) Mivel a felperesek a beosztásuk szerinti munkaidőt ledolgozták, az erre az időre járó munkabérüket megkapták, nem állapítható meg olyan kiesett idő, amikor a munkáltató működési körében felmerült okból nem tudtak munkát végezni. [Mt.151. (4) bekezdés]. Magyarországon a munkaközi szünet be nem tartása egyébként az egyik leggyakoribb munkavállalókat érintő jogsértés, de a pótlékok (munkaszüneti napi pótlék, rendkívüli munkavégzésért járó pótlék, műszakpótlék, éjszakai bérpótlék stb.) megfizetésének elmaradása is jellemző szabálytalanság. Az elkövetett jogsértések leginkább a vonatkozó jogszabályi ismeretek hiányával, egyszerű mulasztással, illetve a munkáltatói kockázatvállalással hozhatók összefüggésbe. Az esetek gyakorisága ellenére a Kúria fentebb ismertetett döntése alapján azonban elmondható, hogy a bíróságok mindig nagyon körültekintően, és a munkáltatók érdekeit is szigorúan
4 szem előtt tartva járnak el annak megállapításánál, hogy valóban történt-e jogsértés. Dr. Magyar Zsuzsa, Junior Associate SEGÍTSÉG! ORVOSI MŰHIBA ÁLDOZATA LETTEM! Az orvosi tevékenység eredménytelensége több okra vezethető vissza. Bekövetkezhet egyszerűen a kezelt betegsége révén, de akár az orvos tévedéséből, hibájából is. Utóbbi esetben beszélünk orvosi műhiba bekövetkezéséről. Ilyenkor felmerül a kérdés, hogy ki felelős a beteg haláláért vagy egészségkárosodásáért? E tekintetben külön kell választanunk a büntető és polgári jogi felelősséget. Jelen cikkünkben az utóbbival foglalkozunk. A polgári jogban kárért való helytállásra gyakran nem az köteles, aki a kárt személy szerint okozta. Ez az orvosi műhibák esetén is így van, mivel ebben az esetben a Ptk. alkalmazottért való felelősség szabályai érvényesülnek, mely alapján a munkáltató felelős a munkavállalója által okozott kárért. Tehát az orvos által okozott károkért, az egészségügyi intézmény tartozik felelősséggel, feltéve, hogy a kárt nem szándékosan okozták, mert ebben az esetben a felelősség egyetemleges. Mit tehetünk tehát abban az esetben, ha orvosi műhiba áldozatai lettünk? A polgári per megindítása előtt először forduljunk panasszal ahhoz az egészségügyi intézményhez, ahol a vélelmezett orvosi műhibát okozták és kérjük be az esettel kapcsolatos teljes orvosi dokumentációt. E mellett célszerű egy szakértői véleményt is beszereznünk arról, hogy valóban megállapítható-e az orvosi mulasztás vagy sem. Tudnunk kell, hogy a legtöbb esetben az ügyvédek akkor sem indítják el azonnal a pert, ha igényünk megalapozott. Előbb megpróbálnak peren kívül megegyezni az egészségügyi szolgáltatóval, illetve annak felelősségbiztosítójával. Ennek oka, hogy a kártérítési perek a bíróságok előtt akár több évig is elhúzódhatnak. Továbbá az egészségügyi szolgáltatók gyakran hajlandóak peren kívül fizetni egy meghatározott összeget, minthogy vállaljanak egy esetleg évekig elhúzódó perlekedést, elkerülve ezzel a perrel együtt járó nyilvánosságot és a biztosítási limiten felüli fizetési kötelezettséget. Egy nagyobb nyilvánossággal járó per ugyanis jelentős presztízscsökkenést okozna az intézménynek. Másrészt a biztosító csak meghatározott összeghatárig vállal felelősséget, ezen túlmenően már az intézmény saját költségvetéséből köteles kifizetni a fennmaradó összeget. A károsult szempontjából ez azért lehet előnyös, mert gyorsabban, azaz egy hosszas és bizonytalan kimenetelű eljárás lefolytatása nélkül juthat kompenzációhoz. Amennyiben mégis peres eljárásra kerülne a sor, a vagyoni kártérítést a bíróság a károsult által benyújtott bizonyítékok alapján ítéli meg, de lehetőség van igazságügyi szakértő kirendelésére is, aki szakvéleményt ad arról, hogy melyik szolgáltatás mennyibe került. A nem vagyoni kártérítést pedig az új Ptk. hatálybalépésével a sérelemdíj váltja, melynek összegét a bírói gyakorlatban már kialakult összeghatárok mellett lehet meghatározni, tekintettel a károsodás súlyosságára, halálesetkor az elhunyt életkorára, a hozzátartozói kapcsolat szorosságára stb. Azonban a peres eljárást megelőzően az egészségügyi intézmény mellett az egészségügyi intézmény fenntartójánál, az ÁNTSZ-nél, a Nemzeti Erőforrás Minisztériumnál a Fogyasztóvédelmi Főfelügyelőségnél is élhetünk panasszal, mely nagyban elősegítheti a peren kívüli megegyezést. Ezen kívül érdemes megkeresni a betegjogi képviselőt, de akár etikai vagy büntető eljárás is indítható a hibázó orvos ellen.
5 Dr. Bukovics Miriam, Junior Associate Kereskedelmi és ingatlan jog kérdések felmerülése esetén az Ön Dr. Arne Gobert, Managing Partner: Adó és társasági jog kérdések felmerülése esetén az Ön Dr. Réka Ipacs, Corporate & IT/IP Partner: Adatvédelem és munkajogal kapcsolatos kérdések felmerülése esetén az Ön Dr. Andrea Klára Soós, Labour & Litigation Partner:
TARTALOM IRODÁNK NYÁRI ÚJDONSÁGOK! NEM VÉD MEG TÖBBÉ A BANKTITOK? Júniús 2014 NEM VÉD MEG TÖBBÉ A BANK-
NYÁRI ÚJDONSÁGOK! TARTALOM Örömmel jelentjük, hogy az első Német Gazdasági Bál, mely szervezésében irodánk is sokat segített, nagy siker volt! Bővebben a rendezvényről hamarosan a honlapunkon is olvashatnak.
EXPRESSZ JOGI HÍREK A BWSP Gobert és Társai Ügyvédi Irodában fontosnak tartjuk, hogy rendszeresen tájékoztassuk ügyfeleinket és partnereinket a jog világában bekövetkező újdonságokról. Annak érdekében,

References: Kúria 
 KÚRIA 
 Kúria 
 Kúria 
 bíróság 
 bíróság 
 bíróság 
 bíróság 
 Kúria 
 Kúria 
 bíróság 
 bíróság 
 bíróság 
 Kúria 
 Kúria 
 bíróság